เลขาฯอีอีซี เชื่อมั่นเศรษฐกิจไทยยังคงเดินหน้าได้ต่อเนื่อง โดยเฉพาะในพื้นที่อีอีซี แม้มีการเลือกตั้งรัฐบาลใหม่
นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก ปาฐกถาพิเศษในหัวข้อ "เศรษฐกิจไทยกับการลงทุนในอีอีซี" ในงานสัมมนา "เศรษฐกิจไทยกับการเลือกตั้ง" ว่า การลงทุนในพื้นที่เขตพัฒนาพิเศษภาคคะวันออก หรือ อีอีซี ในปีนี้ (62) มองว่าจะเห็นในด้านโครงสร้างพื้นฐานและอุตสาหกรรมของภาคเอกชนเพิ่มขึ้นและเห็นความชัดเจนได้ตั้งแต่ไตรมาส 2/62 เป็นต้นไป ขณะเดียวกันมองว่า ภาวะเศรษฐกิจโลกที่กำลังชะลอตัวลงและมีความอ่อนไหวมาก         สำหรับเศรษฐกิจไทยโดยเฉพาะเมื่อจะมีการเลือกตั้งได้ซึ่งจะสร้างสมดุลข้างในประเทศให้มีการขยายตัวทางเศรษฐกิจ รวมถึงการเป็นประธานอาเซียน ก็จะช่วยป้องกันความเสี่ยงของเศรษฐกิจโลกได้ และเมื่อมีการเลือกตั้งเกิดขึ้นแล้วก็จะยิ่งสร้างเสถียรภาพ ส่งผลถึงการพัฒนาในพื้นที่อีอีซีมากขึ้น เชื่อว่าเศรษฐกิจไทยน่าจะขยายตัวไม่ต่ำกว่าร้อยละ 4 ต่อปี ขณะที่ในปีที่ผ่านมา(61) มีมูลค่าการขอรับการส่งเสริมการลงทุนในพื้นที่อีอีซีกับสำนักงานคณะกรรมการส่งเสริมการลงทุนถึง 683,910 ล้านบาท        นอกจากนี้ มองว่าการที่ประเทศไทยกำลังเข้าสู่การเลือกตั้ง ซึ่งปัจจบันยังอยู่ระหว่างรอประกาศวันนั้น เชื่อว่าจะไม่กระทบต่อการลงทุนในอีอีซี และเมื่อเลือกตั้งแล้งเสร็จ ไม่ว่าจะมีรัฐบาลใดเข้ามาบริหารประเทศ ก็ยังเชื่อว่าการพัฒนาอีอีซี ยังคงเดินหน้าต่อ เพราะจะเป็นส่วนสำคัญช่วยพัฒนาเศรษฐกิจให้ขยายตัวจากปัจจุบันได้อีกร้อยละ 2 ทำให้ช่วง 5 ปี จากนี้เศรษฐกิจไทยจะเติบโตมากกว่าร้อยละ 5